I dok Željka Sabu tek čeka još jedna izborna utrka, s posljednjih europarlamentarnih izbora Tonino Picula je izašao kao apsolutni pobjednik s najviše osvojenih preferencijalnih glasova. Još je jednom osigurao svoje mjesto u Bruxellesu, daleko od unutarstranačkih previranja.



No, postavljaju se pitanja: Može li Picula biti dio rješenja za posrnuli SDP? Hoće li bježati od svoje odgovornosti? Je li voljan aktivnije se pozabaviti stranačkim problemima?



Pogledajte videoprilog o Piculi, po mnogima jednom od najaktivnijih zastupnika u europarlamentu. Također bio je gost emisije HTV-a Hrvatska uživo te progovorio o odnosu s premijerom Zoranom Milanovićem, koji ga je na euroizborima stavio tek na peto mjesto koalicijske liste. No sve je pobijedio u Hrvatskoj - dobio je najviše glasova.



Možda je u prilici preuzeti stranku. Izravnog zahtjeva za izglasavanje nepovjerenja Milanoviću još nema, no SDP i nakon slučaja Linić te smjene dvaju ministara čekaju burni dani.



Ovoj Vladi, odnosno vodstvu stranke koji predstavlja i SDP u Vladi, treba dati još priliku da naprosto jedan dio programa, na koji su se obvezali da će realizirati, odrade. Ako se to ne dogodi i ako nezadovoljstvo u stranci i u javnosti dosegne jedan vrlo visok nivo, tada naravno da bih želio biti među onima koji bi svojim idejama i svojim programom pokušati obnoviti SDP i povjerenje u javnu vlast u Hrvatskoj. Nije isključeno, završio je razgovor Picula u Hrvatskoj uživo odgovorivši na pitanje da bi Zlatko Komadina, koji je već najavio kandidaturu za predsjednika SDP-a, mogao dobiti protukandidata.



Cijeli razgovor s Piculom pogledajte u videoprilogu: